เริ่มทานยาฟ้าทะลายโจรแบบเม็ด เพราะมีความเสี่ยงไกล้ชิดผู้ติดโควิด แต่ปัจจุบันไม่ได้ติด แล้วคือทานยาคุมกำเนิดฮอโมนรวมร่วมด้วยค่ะ ช่วงที่ต่อแผงใหม่ทานยาคุมได้1เม็ดแล้ววันต่อมาก็ทานยาฟ้าทะลายโจรต่อเนื่อง6วัน วันละ4เม็ดแต่ยังทานยาคุมด้วย แบบนี้จะมีผลกับยาคุมไหมคะ ทานannaค่ะ จากที่ไปสืบค้นมา ยาฟ้าทะลายโจรจะไปกระทบกับเอนไซม์ที่ย่อยนาคุมในตับด้วย เลยกังวลว่าจะกระทบประสิทภาพยาไหมคะ แต่หลังหยุดทานยาฟ้าทะลายโจรได้8วัน(ยังทานยาคุม)ก็ไปมี พสพ.แต่ก้ไม่ได้หลั่งในค่ะ เลยมีความกังวลว่าจะท้องได้ไหมคะ
สวัสดีค่ะ MinkSlime249การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยยาคุมกำเนิดเป็นยาที่อาจจะทำปฏิกิริยากับยาอื่นๆได้ จึงต้องระวังการใช้กับยาอื่นเช่นยาฆ่าเชื้อ ยาต้านวัณโรค ยากันชัก และควรแจ้งแพทย์ที่จ่ายยาให้ทราบว่ากำลังรับประทานยาคุมกำเนิดอยู่ด้วยจากการสืบค้นของแพทย์เอง ยังไม่พบว่ายาฟ้าทะลายโจรจะมีผลโดยตรงกับยาคุมกำเนิด แต่อย่างไรก็ตาม เนื่องจากยังไม่มีการศึกษาความสัมพันธ์ของยาสองตัวนี้มากนัก จึงไม่ได้บอกได้แน่นอน หากมีความไม่สบายใจ แนะนำการใส่ถุงยางอนามัยร่วมไปด้วยทุกครั้งจนกว่าประจำเดือนครั้งถัดไปจะมา